Lo-Renz-O/malagasy-sentence huggingface dataset:
Fehin’ny toko voalohany hita nandritra iny toko voalohany iny fa miavaka ireo feo sy voambolana ampiasain’ny mpanoratra ao anaty asa sorany. Tsikaritra fa somary mivantambatam-piteny ireo mpandray anjara ao amin’ny asa soratr’i soza marie yolande tsy dia miolakolaka loatra rehefa misy toe- javatra tiany hasongadina, fa avy hatrany dia vantaniny izany. Fomba iray nataon’ny mpanoratra hisarihana ny mpihaino ny tantara fandefa amin’ny onjam-peo izany. Maro mantsy ny olona no somary sahirana ihany amin’ny fanakaran-kevitra, raha toa ka teny sarotra sy mifono fanoharana daholo no ampiasaina. Na dia izany aza anefa, dia hita tao ihany ireo fehezanteny mifono fanoharana isan-karazany. Azo ambara mantsy fa ny sokajin’olona rehetra dia samy liana amin’ny tantara, na ireo avara- pianarana izany, na ireo zara fa nandia ny varavaran’ny sekoly.
Fahiny dia tsy mataho-paty maimbo ny anta ala. Tsy fitia te hitahiry ilay faty anefa no mahatonga izany, fa misy hevi-dehibe fonosiny fatahorana ny handevim-belona tsy eken’ny sain’ny mpiara-monina ny mandevina mafana143. Misy mantsy ireo olona torana maharitra izay toy ny maty mihitsy, ka izany no antony no iandrasana ny faty mandritra ny fotoana maharitra. Hoy indrindra ny oha-pitenenana manamarina izany ny amadibadihana ny maty, dia tahotra ny handevim-belona izany hoe mila fotoana maharitra ijerena azy ny olona iray vao eken’ny rehetra ho maty tokoa. Araka ny fiheverany dia ireo olona tsy manana ny lanjany eo anivon’ny fiarahamonina toy ny mpamosavy, ny radoboka144 no alevina mafana. Izany moa no atao dia mba ho sazy noho ny asa ratsy vitan’izy ireny ny olona mamy hoditra arakakaraka ny maha mamim-bahoaka ny olona iray ny faharetan’ny fatiny eo am-bohitra. Midika ho tsy fahafoizana azy mantsy ny fitanana maharitra. Izany matetika no maha simba ny faty vao ariana. Manampy trotraka koa ny tsy fampiasana fanafody manala fofona ny fandaniana araka ny fiheveran’ity fiarahamonina ity mantsy dia mbola manan-jo hanana ny anjarany amin’ireo noharin’ny tanany ny maty. Noho izany, tsy maintsy laniana aminy ireo fananany ireo mialoha ny handevenana azy. Araka izany, ireo olona manan-katao dia maharitra tokoa vao alevina, satria ela vao tapitra ny hareny.
Tany am-pianarana i di dia efa nanomboka nandika teny an-tsoratra t8-t12 ohatra, nadika tamin’izany ny espaniôla ho frantsay, na frantsay ho espaniola, ny malagasy adika frantsay, na ny frantsay adika malagasy. Nitohy teny amin’ny ambaratonga ambony izany rehefa haka licence tao amin’ny lettres modernes izy. Ny fandikana teny malagasy ho amin’ny teny frantsay, ary ny teny frantsay ho amin’ny teny malagasy no natao tamin’izany. Rehefa avy nandranto fahalalana mikasika ny fandikan-teny izy, dia nizara izany koa rehefa tonga teo amin’ny sehatry ny asa. Tia manampy ny olona ihany koa moa izy. Tamin’ny alalan’ny fampianarany tao amin’ny département d’etudes francaises ny 1977 sy tao amin’ny ecole normale niveau iii ny 1979-1983 no nanatanterahany izany. Tao amin’ny taona voalohany no nampianarany ny fanombohana mandika teny initiation à la traduction ; ny taona faharoa no tena nampianarany ny fomba sy tetika amin’ny fandikan-teny narahan’ny fanazarana ny mpianatra hampihatra avy hatrany ny torolalana nomena azy théorie et pratique de la traduction araka izany dia azo ambara fa tsy ho sarotra amin’ny mpanoratra ny handika tononkalo. Azo inoana avy hatrany fa hahomby ny tolona ataony amin’ireny tononkalo nadika ireny.
Mbola tsy misy andro natokana ho tsenan’ antanetibe mahazaza aloha hatramin’ny fotoana nanadihadiana tany an-toerana. Saika mamonjy tsena any mahitsy avokoa ireo izay mila izany. Na izany aza, misy izay ilaina rehetra ao an-toerana. Miisa enim-polo ny mpivarotra ao an-toerana araka ny plan communal de développement 2007 izay mitsinjara ho toy izao mpivaro-kena telo, mpivarotra manjinjara. Amin’ireo mpanjinjara ireo dia ao ny mivarotra entana madinika ilaina amin’ny andavanandro, ao ireo mivarotra kafe sy mofo ary ao ireo mivarotra kojakojan’ny taotrano sy ny taozavatra na quincaillerie
Mamolavola lohahevitra iray hafa izy ireo miainga amin’ity asa fikarohana ity. Na izany aza, misy fetrany ihany ny asa, satria voafetran’ny haitsikera. Ekena fa tokony hanolotra boky iray hafa ho ohatra amin’ny boky, any amin’ny faran’ity asa fikarohana ity, kanefa noho ny fahateren’ny fotoana dia tsy vita izany. Azo atao ho asa manaraka anefa izany. Araka izany, mbola misy asa fikarohana azo fakafakaina raha mikasika ity lohahevitra ity no jerena. Anisan’izany, ny fanatsarana ny boky fampianarana efa misy amin’ny alalan’ny fanatevenana ny vontoatiny amin’ny zava-misy manaraka ny toetr’andro.
Ny fanontaniana tsy miandry valiny, mandrakariva natao hanatitranteran-kevitra. Eto dia hoe tsy afaka hiray toerana amin’i felana i miaro. Ahitana fanovana endri-javatra azo avy amin’ny fanafoanana ny oharina koa eto. Mety avy amin’ny toetra ananan’ny tsirairay no nahatonga ny fanasokajiana, i miaro lazaina fa zanakondry malemy paika, tsotra tsy manan-kilema ; i felana kosa tondroina fa amboadia tsy manan-kifaharana fa mirenireny ary ratsy toetra. Ny métonymie eto dia natao hampifintina ny fomba filazan-javatra tsy mivaky tao am-pon’i miaro. Fiheveran’i miaro mantsy fa tovovavy jejo i felana ka mirenireny ary izay no nahalavo azy. Izy kosa, malemy paika ka tsy afa-miray lalana amin’ny amboadia. Dia nohamafisiny aza izay fifanoheran-toetra misongadina izay amin’ity ohatra manaraka ity.
Miaiky ny olombelona fa manana hery tsy takatry ny saina andriamanitra. Manana ny fandaharany amin’ny fiainan’ny olona tsirairay avy ihany koa izy. Raha sendra tojo fahoriana, ny fahendrena dia ny fahaiza-mionona sy fanekena ny lahatra. Fanabeazana tanteraka ny fiainana ny fitanisana sesilany fanina ny saina, reraka ny aina , nataon’ny mpanoratra no nentiny nandoko ilay halemen’ny olombelona manoloana ny fahafatesana manampy izany ny fampiasana ny tsoraka entina mandoko ny fihetseham-po miboiboika maneho alahelo sy fahaiza-mionona. Tsy misy azon’ny olona atao eo anoloan’ny fahafatesana satria tsy tompon’ny aina izy mahery ianao ry ray ka miondrika izahay ho an-dratsimba georges, amin’ny maha-mpampianatra sy mpanabe azy, teo ihany koa ny fandalinana nataony tao amin’ny sekoly fanomanana mpitandrina tao ambatomanga manjakandriana. Tsy nanary ny fiheverana malagasy izy kanefa ihany koa? Tsy nanao ambanin-javatra ny finoana kristianina. Manana ny anjara toerany lehibe eo amin’ny tontolon’ny fanabeazana andriamanitra. Manaraka izany ny ray aman-dreny dia heverina fa mpanabe ihany koa. Manana adidy sy andraikitra lehibe izy ireo amin’ny fanabeazana ny ankizy ao an- tokantrano.
Fehezan-teny mifamaly rafitra, mitovy vahana, mitovy hevitra no anehoan’ny mpanoratra izany mba handresen-dahatra fa matetika dia voatery haneho fanajana ny tsara fanahy ny ratsy fanahy noho ny zava-tsarotra mahazo azy; ary dia miondrika eo anatrehany izy ary mangataka fanampiana aminy. Etsy ankilan’izany koa, dia lazain’i solomona ao amin’ny ohabolana 28 5 fa,
Robins in gen-ling, an introduction survey, p.52 chacune des différentes habitudes linguistiques d’un individu varie avec les différentes situations dans lesquelles il se trouve et les différents rôles qu’il joue à tout moment dans la société cité dans p. Guiraud et p. Kuentz, la stylistique lecture, p.9. 125 r. Jakobson, essais de la linguistique générale , edition du seuil, col. Points, paris1983 la poétique donc la stylistique c’est la description des beautés intrinseques des oeuvres littéraires
Farany nefa tsy ny kely indrindra dia ianareo ray aman-dreny izay lany fatotra amam-pondrana tamin’ny fampianarana anay, ny zandriko roa mirahavavy, ny tapaka sy namana, ny fianakaviana nampahery sy nanohana ary nandrisika hatrany tamin’ny fanatanterahana ny asa fikarohana. Sitraky ny vava sy telin’ny kibo tokoa ny zava- bitanareo taminay. Koa hoambinin-java-manasatra anie ianareo ary hoambinin- janahary amin’izay rehetra atao.
Mpitandro ny filaminana. Fanamboarana foto-drafitrasa any amin’ny toerana izay heverina fa faritra mena amin’ny asan-dahalo na any amin’ny fonkontany maro any ambanivohitra; nefa izany dia mbola mijanona ho tanjona lavitra ezaka noho ny olana ara-bola. Tsy mahavatsy io foto-drafitrasa atao io ny teti-bola isan-taona ao amin’ny zandary satria tsy fampandehanan- draharaha ao amin’ny fitantanana ihany no andaniam-bola fa ny 80 isan-jaton’ny io teti- bola io dia karaman’ny mpiasa avokoa, raha ny filazan’ny zandary iray, ramorason dolly tompona andraikitra ao amin’ny fitantanana. Raha ny heviny dia tokony hisy ny fanovana ny fomba fitantanam-bola ka atao budget autonome araka ny fanazavana tetsy ambony dia ahitana lesoka hatrany ny dina noho io fifanitsaham-pahefana io. Mba hampaharitra ny dina dia tokony hisy ny fanatsarana eo amin’ny dinam-pokonolona. 3-4-2 fanatsarana ny dinam-pokonolona
Ny fandrosoana fampandrosoana taratra ao amin’ny vahiny ity lahateny ity indray dia entina hitsikerana indrindra ny fomba fiainana ny fandrosoana. Amin’ny olona mantsy, raha ny malagasy no jerena, dia ny fanarahana ambokony tsy ampieritreretana izay avy any ivelany no mari- pandrosoana. Izay rehetra avy any ivelany dia tsara avokoa sady mampirehareha fa ny avy eto an-toerana dia sady mahamenatra no manala baraka. Fiheverana izay mila ovana satria sady mievaeva no mamono antoka f’eto an-tanindrazako aho nefa, tenin’olo-kafa no takiana mba ho haiko vao mahazo anjara asa
Fanampian’ny tekinisianina koa izy ireo, ary tsy izany ihany fa maro ny zavatra kendrena amin’ny fanapariahana haitao, araka ny voalazan’ny direction de la vulgarisation agricole hoe ny kendrena amin’ny asa fanapariahana haitao dia tsy ny fampitana ihany amin’ireo tantsaha ny haitao hampitombo ny vokatra fa ny hanofana azy ireo ihany koa mba hahaizany hamantatra ireo sakana na tombondahiny misy eo amin’ny fiainana mba hahafahany mamaritra mazava ny filana ary hikarohany ala olana sahaza ny toe-javatra iainany 83 ny fomba fampitana haitao dia nitovian’ireo fikambanana, samy manana ny azy arakaraka ny sokajy misy. Nalefa isaky ny fikambanana izany fanofanana izany mba hisian’ny fifanakalozan-kevitra eo amin’ny mpampiofana sy ny ofanina. Ny mpamboly dia nahazo fanofanana manokana teo amin’ny fitondrana kibôtà ka ny minisiteran’ny fambolena no tompona andraikitra tamin’izany fampiofanana izany. Iii.3.2- fanaovana tatitra
Fanetsehana ny faharisihana sy fanairana ny fahalianan’ny mpianatra eo amin’ny fomba fampitana fahalalana lafy izay antsoina koa hoe fifandraisana pédagôjika araka ny ahitana azy ao amin’ny telolafy haifampianarana. Ato amin’ity lafy ity no sehatra anehoan’ny mpampianatra ny anjara asany eo amin’ny fomba fampitana fahalalana any amin’ny mpianatra. Andraikitry ny mpampianatra amin’izany ny manao izay hifanatonan’ny fahalalana any amin’ny mpianatra mba hahamora ny fandraisany izany. Mila mampiasa tetika sy paika mahomby ny mpampianatra hahatongavana amin’izany. Izany no antony androsoana tolo-kevitra ho an’ny mpampianatra eo amin’ny fanatsarana ny fiaraha-miainany miaraka amin’ny mpianany, eo amin’ ny fomba fampianarany ary eo amin’ny fomba fiasany.
Nanoritsoritana ny fomba nentin’ny mpanoratra nanehoana ny fanabeazana tao amin’ny amboara ako sy antso ity fizarana fahatelo ity. Nojerena tao amin’ny toko voalohany ny fomba fanoratra. Nohasinkasinina tamin’izany ny filalaovana tamin’ny endriky ny tononkalo, ny teny ary ny sarin-teny. Namaritra ireo lohahevitra tao amin’ny fandaharam-pianarana any amin’ny lycée hita taratra ao amin’ny
Par contre dans cette section, les problèmes liés à la gestion financière et comptable tels que l’absence de séparation des taches, le manque de planification de travail, l’absence des tableaux de bord, la non exhaustivité des outils de gestions sont mis en exergue. Les risques pour ce genre de problème sont les erreurs et falsifications comptables, ainsi que la production des états financiers non fiables. Nous allons également développer ces risques dans cette section. 2.1 absence de séparation des taches
Manana ny mampiavaka azy ireo tantara foronina nosoratan’i arikaomisa randria ireo. Ireto lohahevitra manaraka ireto no hanasongadinana izany ireo singa mandrafitra ny tantara foronina, ny vontoatin’ny tantara, ary ny fifandraisan’ny gazety lakroan’i madagasikarasy ny tantara.
Toy izao kosa ny ampahan-dresaka nifanaovan’i anja sy i andry, ary ny filazan’i andry izay hatsaran-tarehy amam-bikan’i anja izay anja raha tsy diso aho izany, dia ianao ilay andry zandrin’i haja? Andry ie! Andry rolland no anarako. Fa maninona? Anja efa nampoiziko sy fantatro tamin’ilay ianao nateriko iny, saingy mba tiako hoe ny vavanao mihitsy no milaza izany amiko.
Ny tao amin’ny sfe no nanaovana ny fizarana asa, tao ihany koa no nisy ireo andraikitra notanana, tsy inona fa ny fampiofanana ireo ray aman-drenin’ny mpianatra tamin’ny alalan’ny edp écoles des parents izay natao tany amin’ny epp ampanataovana ambohidratrimo isaky ny tapa-bolana. Efa misy ny fitsinjarana lohahevitra hifanofanana mandritra ny taona voatsinjara, ao anatin’izany ireo lohahevitra dinihina isaky ny seho, ny daty ary ny lanjan’ora hanatanterahana izany. Efa misy ihany koa ny tahirin-kevitra mirakitra ireo lohahevitra rehetra izay hanofanana ny ray aman- drenin’ny mpianatra toy ny famaizana ny zaza, ny psykolojian’ny zaza 0-12 taona.
Izay aleha rehetra sahona maneno!134 tsy tokony hokobonin’ny mpanompon’andriamanitra ho azy irery izany finoana an’andriamanitra ho ilay mahefa ny zavatra rehetra izany, fa tokony hozarainy amin’ny hafa ihany koa. Adidin’ny mpino ny mampiely ny fahatsaran’andriamanitra amin’ny olona rehetra, indrindra fa amin’ireo izay mbola tsy resy lahatra amin’ny finoana. Sady mariky ny fitiava-namana izany, no fanatanterahana ny sitrapon’andriamanitra ihany koa, ary porofo iray maneho ny fitiavana azy. Ny fisian’ireo olona kivin’ny fiainana sy mila hamoy fo indrindra no ilàna izany fandraisana andraikitry olona tia an’andriamanitra izany. Anjaran’izy ireo ny mampitraka sy mandresy lahatra azy ireny tsy hanaotao foana. Mila ampahafantarina azy fa na eo aza ireny fitsapana ireny, dia andriamanitra irery no lalana ahatafavoahana amin’izany, satria mihoatra noho ny fiahiany ireny zavaboary hafa ireny no iahiany ny fiainan’ny olombelona. Amin’ny maha kristianina an’i niry-solosoa, dia mandray ny andraikiny eo anoloan’ireny olona mahatsiaro ho resin’ny fiainana ireny izy, toy ny hita ao amin’ity tononkalony iray ity vorona
Inoan’ny malagasy fa azo atao sorona mba hanonerana ny fahadisoana natao ny akoho. Ny ran’ny akoho alatsaka dia afaka manala ny tsiny azo vokatry ny fandikana ny fady. Fahita eran’ireo toeram-panasinana maro falehan’ny malagasy izany, raha tsy hitanisa hafa ankoatra ny eny ambohimanga, katsaoka, andranoro izay naleha ary fantatra nandritra ny dia fibeazana tao amin’ny e. N. S. Manaporofo izany ny fomba fiteny manao hoe ny olona no manitsa-bazimba ka ny akoho no ahanton-doha 51.
Tovolahy iray eto no manome toky ny olon-tiany fa tsy maintsy hitady izay misy azy any aoriana, na dia misy aza ny fisarahana izay tsy maintsy atrehin’izy ireo ankehitriny 158 v. A, tn5, aloka fitia 159 v. A, tn1, ny atao no miverina
Efa natsidika teto fa tsy mba mipetraka an-tanàna ny ankamaroan’ny mponina mandritra ny androm-piainany satria any an-kare ana avokoa no misy ny foto- pivelomany. Isan’izany ny fiompiana sy ny fambolena. Mazava ho azy fa any an-kare ana no misy ny akoho amam-borony. Andramany ompiana avokoa izay mety ho karazany toy ny gana, gisa, akoho, vorontsiloza saingy tsy dia betsaka manao ahoana. Tsy nataony hampidi-bola fa ho fanampin-tsakafo fotsiny ihany. Ohatra, maka amin’ireny izy ilaofana rehefa misy vahiny. Maka vitsivitsy amin’ireny izy raha sanatria ka misy ilàna vola tampoka hividianana fanafody, hividianana fitaovam-pianaran’ny ankizy eny anelanelan- taona. Tsy amidy no ilàzany azy fa atakalo. Araka ny finoany mantsy tsy mety ny mivarotra akoho amam-borona fa mampirekireky28 ankoatra an’io voalaza io, zava-dehibe eo amin’ny fomba ny akoho amam-borona. Ohatra rehefa hamangy rafozana ny mpivady mila ravinahitra dia tsy maintsy mivatsy akoho amam-borona ho fanomezam-boninahitra azy. Gisa na akoho matavy matetika no entina. Rehefa misy tera-bao dia mamono akoho na manatitra akoho velona ami’ny tera- bao sns. Marihina fa tsy mbola misy any ikongo ny fiompiana akoho fakana nofo satria, tsy mifanaraka amin’ny zava-misy any ny fenitra takiana amin’ny fiompiana izany. Ohatra tsy misy prôvandy any, mbola tsy manenika an’ikongo ny jiro vokatra izany, ny fiompiana nentim-paharazana no ifotoran’ny mponina any. Ny damaona29 no mandripaka ny fiompiana akoho amam-borona any satria tsy vita vakisiny ny 98 isan-jatony. B ny fiompiana kisoa
Amin’ny maha evanjelisitra ny rain’i harioley, dia nobeaziny tamin’ny fivavahana kristiana ireo menaky ny ainy. Telo mianadahy no zanak’izy mivady; i elie raharolahy ihany no lahy. Niaina tao anatin’ny fihafiana sy ny tsy fisiana izy ireo matetika, kanefa nitoetra teo ambany fiainam-bavaka hatrany. Nampitsiry faniriana tsara tao am-pon’i elie raharolahy ny fanabeazana nomen’ny ray aman-dreniny azy tao an-tokantrano. Toy izao no teny naverimberiny matetika tamin-drainy dada ô! Hoy izy; rehefa lehibe aho dia sady ho dokotera no ho mpitandrina, ka raha marary ny fiangonako, dia tsy mba ho lany vola izy fa izaho ihany no mitsabo azy. 20 faniriana hanisy soa olona, hanampy ny sahirana eo amin’ny lafiny ara-nofo, na eo amin’ny lafiny ara-panahy no nameno ny fony, eny fa na dia mbola zaza aza izy.
Ireto avy ny karazana feo sy ny hevitra fonosiny feo hevitra fonosiny e feo entina miantso ià feo entina mamaly na manaiky. Oà, a feo entina mamaly antso tsy dia manaja loatra o feo entina mamaly antso, feo fanao eo aorian’ny anaran’olona ka italahoana, na anaran-javatra heverina ho toy ny olona ka itenenana.
Noho ny fisian’ireo tendrombohitra avo any amin’iny faritra avaratry ny disitrikan’i fandriana iny , toa an’i vatondrangy, analasarotra, i katsaoka ary analamaka, dia maro ireo renirano antonontonony avy any , izay mitambatra ho reniranon’i mania ny reniranon’i fitamaria izay mamaky ny kaominin’i miarinavaratra sy i betsimiosotra , ny reniranon’i fisakana, mamaky an’i sahamadio, ny reniranon’i vatambe mamakivaky an’i fandriana, ny reniranon’i bemorona mamakivaky an’i tsarazaza ary ny reniranon’i vohibolo izay mandalo ao vohibolo. Araka izany dia matetika voan’ny tondra-drano ny faritra ambany rehefa misy rivo-doza na oram-be. Misy ihany koa ireo renirano kely mamakivaky iny faritra iny dia i nambolena, andrianamboa ary ambatonosy izay samy any avaratra ary mivarina miankandrefana. Anivonosy, mangoboka ary ampahadiminy kosa dia mitambatra ao tsimiariloha izay mivarina mianatsimo. Ireny renirano ireny ihany koa no anaovana toha-drano mba hitarihan-drano hoenti-manondraka ny tanimbary sy hanatsarana ny fambolena miendrika an-tanan-tohatra araka ny efa voalaza teo aloha. Ireo loharano koa dia maro sady madinika ka ampiasaina ho rano fisotro any an-tokantrano. Maro koa anefa ireo manajary ny sasany ho tonga dobo na doany kely ka notompoina ; izany hoe nohasinina ara-pomba mba hanan-kasina ka ampiasaina amin’ny fitsaboana, sy natao hoe ranom-bazimba raha namindrana taolam- bazimba na ranon’andriana raha anompoana andriana toy ny ao
Mandresy lahatra azy. Mahatanteraka ny anjara asan’ny fandresen-dahatra tokoa ny lahateny hita noho izy mampivoatra ny olona mikirakira ny lahateny manabe voho ny fahalalana efa ananana, manitsy sy mampivoatra ny fihetsika sy ny fitondrantena, ary miteraka ny fahaiza-manao eo ampamolavolana lahateny. Faharoa, ny fandrosoana fampandrosoana entin’ny boky dinitra amin’ny maha hafatra maharesy lahatra azy izay mitondra fanovana fomba fisainana sy fomba fiainan’ny olona itenenana. Taratra fa hafatra mikendry ny hanova sy hananatra ny mpiara-belona; manamafy orina ny fomba amam-panaon’ny fiarahamonina; mampiteraka ny tena fitiavan-tanindrazana marina sy mahitsy ary hafatra manoro hevitra amin’ny fampandrosoana ny firenena miainga amin’ny zava-misy iainana. Hafatra mampifandray ny firenena amin’izao tontolo izao ihany koa mba hisian’ny tena fivoarana fa tsy hiolonolona sy hitoka-monina. Lanjan’ny asa fikarohana ity asa fikarohana ity dia natao indrindra mba hanatevin-daharana ireo tahirin- kevitra mahakasika ny fandresen-dahatra. Nofidiana manokana kosa ny boky dinitra hanorenana ity asa fikarohana ity noho ireto antony manaraka ireto tery dia tery ny fotoana hanatanterahana ny fandaharam-pianarana ka tsy manana fotoana manokana hampianarana ny momba ny lahateny hanampiana ny mpianatra ny mpampianatra. Rado sy ny boky dinitra dia tafiditra ao anaty fandaharam-pianarana koa noho izany dia araraotina amin’io fotoana io ny fampianarana ny momba ny lahateny mandresy lahatra. Lahateny azo lazaina ho tsy misaraka amin’ny mpianatra ny lahateny vokarin-drado noho izy miresaka lohahevitra maro ao amin’ny fandaharam-pianarana koa manamora kokoa ny fahaiza-mitrandraka ny mahakasika ny lahateny mandresy lahatra ny fikirakirana izany lahateny izany. Ny resaka fandrosoana fampandrosoana dia lohahevitra tsy misaraka amin’ny tanora ary lohahevitra mahatety vanim-potoana, koa izay voarakitry ny boky dinitra dia manampy betsaka ny mpianatra sy ny mpampianatra amin’ny fanorenana fahalalana mahakasika io lohahevitra io. Manana anjara toerana lehibe eo anivon’ny firenena sy ny vakoka raha rado manokana no resahana noho izy andrarezin’ny kanto malagasy, koa
Manana tanjona tratrarina toy ny fikambanana rehetra ny ong fanamby. Misy ny ho an’ny firenena, fa eo indrindra koa ny tanjona ho an’ny fokontany iasana. Lehibe indrindra amin’izany ny fiarovana ireo harena voajanahary. Havaozina sy hajarina ireo sisa tsy simba entina hiadiana amin’ny fahantrana. Tsy mahavita tena ny fikambanana fa miara-mientana mivantana amin’ny mponina sy ny fanjakana. Tsy azo lavina fa mitaky ny fandraisana anjara mavitriky ny rehetra ny fampandrosoana. Manomboka any amin’ny tompon’andraikitra ambony eo amin’ny firenena ka hatrany amin’ny tantsaha eny ambanivohitra lavitra 32 mba tsy hampandringa ny fanatanterahana ny tetikasa sy hahatsapan’ny tsirairay ny lanjany ary indrindra ny hahazoan’ny rehetra ny tombon-tsoa avy amin’izany. Misongadina amin’izany ireto tebo-kevitra 5 ireto tontolo mirindra voaaro na fikajiana ny tontolo iainana ampifandraisina amin’ny fiainan’ny mponina mba hahafahany miaina ny fiainany andavanandro ao anatin’ny fampiasana ny ala. Izany anefa dia tsy natao hanimbana ny harena voajanahary fa tsy maintsy misy rindran-damina entina mampiasa azy. Izany hoe, ny firindran’ny fikajiana ny tontolo iainana sy ny filàn’ny mponina no harindra mba hahazo tombontsoa ny tantsaha nefa tsy ho potika ihany koa ny harena voajanahary misy ao aminy fikajiana sy fanomezan-danja ara-toe-karena ny harena voajanahary maro ireo harena voajanahary ao anaty ala, tsy voafehin’ny tantsaha anefa ny